AlexejDobrolubov/national_council_slovak_2010 huggingface dataset:
6. schôdza NR SR - 14. deň - A. dopoludnia
Dátum: 2024-01-10
Poslanec: Šmilňák, Martin (KDH)
Druh vystúpenia: Vystúpenie s faktickou poznámkou

84. Ďakujem za slovo. Pán kolega Hargaš, ja som chcel byť vážny, ale mne celý čas chodí po rozume červená čiapočka. To, že vĺčko, vĺčko, neklameš? Vlci trávu nejedia, to dievčatká nevedia. Vedia, vedia, ale odkiaľ, nepovedia. Toto celý čas mi chodí po hlave, keď toto tu počúvam. Ale chcem, chcem vás trošku povzbudiť k tomu, vy ste asi stokrát sa opýtal, že prečo, prečo, prečo, veď už povedzte dačo, pán minister, pán Pellegrini, poslanci, my nepovieme. A len dačo nám na to povedzte, prečo takto rýchlo, prečo bez diskusie, prečo. Ja verím v to biblické, že klopte a otvoria vám, proste a dostanete. Ale, ale obávam sa jednej veci, že raz ma kolegyňa upozornila v škole, keď som bol začínajúci učiteľ a veľa som sa pýtal, a ona mi povedala, že kto sa veľa pýta, veľa sa dozvie, že, nie, nie vždy je dobré sa veľa pýtať. Ja som sa pýtal, že či môžem použiť gélové pero namiesto atramentového pri vypisovaní vysvedčení, lebo som zle, zle všetko, zalievalo mi to a proste som prepisoval desiatky vysvedčení a som sa to pýtal riaditeľky a kolegyňa mi hovorí, že nepýtajte sa, urobte to. A ja som sa opýtal a riaditeľka mi povedala, že nemôžem. Tak ona mi povedala, kto sa veľa pýta, veľa sa dozvie. Ja sa obávam, že keď sa ich budeme pýtať, že prečo to robíte, tak sa dozvieme konkrétne prípady, ja sa denne dozvedám nový a nový prípad, že šesť rokov sa niečo naťahuje, niekto je potrestaný za kriminál, za, za to, že spreneveril, ukradol alebo pýtal si úplatok, šesť rokov to naťahuje a, a keď toto schválime zajtra, pozajtra alebo o tri alebo o štyri dni, alebo týždne, tak ten človek pôjde na slobodu, a tých prípadov je veľa, oni si idú dať amnestiu, preto, pán kolega.
6. schôdza NR SR - 13.deň - B. popoludní
Dátum: 2024-01-09
Poslanec: Šmilňák, Martin (KDH)
Druh vystúpenia: Vystúpenie s faktickou poznámkou

Prepáčte, pán predsedajúci, je neskoro, tak pán predsedajúci je gestor národného menu, to sa mi veľmi páčilo, ale zareagujem na pani, na pani Simonu Petrík. No bolo to, pán, pán kolega, bolo to veľmi kreatívne, veľmi dneska, číslo jeden by som povedal. Pani Simona Petrík, ja budem pokračovať v tej gastrojazde, im, tejto partii, ktorá toto pripravila, keď boli v opozícii, tak ste vraveli, že zrýchlené legislatívne konanie ležalo v žalúdku. A veľmi, veľmi, veľmi vehementne teda kritizovali, dokonca dosiahli, cez Ústavný súd dosta... dosiahli v nejakých prípadoch zvrat, minimálne v jednom prípade. A oni teraz vravia, že vy ste používali, tak aj my to budeme používať. Ja toto, vážení kolegovia, neberiem za argument. Keď niekto niečo robil nesprávne alebo nedobre, tak toto sa nesmie použiť ako argument, že oni to tak robili v minulosti, tak toto budeme robiť aj my. Toto je skrátka neférový argument nielen v tejto oblasti, ale v žiadnej oblasti práva, takto sa to nemôže argumentovať alebo použiť toto ako, ako bernú mincu. A potom sa mi páčila aj tá vaša štatistika, že síce sa použilo zrýchlené legislatívne konanie aj v minulosti, alebo v predchádzajúcej vláde, ale, ale súčasná vláda to robí natvrdo a bez ostychu a v oveľa väčšom rozsahu. A ja vás chcem všetkých vyzvať, ja verím, že sa tu stretneme aj o pár rokov po ďalších voľbách, urobme s tým poriadok, nastavme pravidlá tak, aby sa tento inštitút nemohol používať mirnix-dirnix, ale že by sa použil fakt len v presne špecifikovaných prípadoch. Lebo momentálne je to nastavené tak, že si to vždycky vládna garnitúra vy... vysvetľuje po svojom a zneužíva. Ďakujem pekne, pani Petrík.
6. schôdza NR SR - 13.deň - B. popoludní
Dátum: 2024-01-09
Poslanec: Šmilňák, Martin (KDH)
Druh vystúpenia: Vystúpenie s faktickou poznámkou

207. Milá naša kolegyňa Nash, ja som vo vašom vystúpení okrem odbornosti našiel aj trošku lyriky a peknú dávku ostrovtipu. Tých milých chatárov, ktorí prezliekajú pravdu za lož a pripravujú systém "našich ľudí", vy ste sa spýtali niekoľko otázok. Jedna z nich bola, že prečo, keď sľúbili v programovom vyhlásení vlády participáciu verejnosti na, na legislatívnych normách, že prečo to neuplatňujú a, práve naopak, všetko skryli a robia to pod pokličkou. Ja vám poviem prečo. V jednom malebnom mestečku na východe Slovenska poslanec na viacerých úrovniach, vybavovač, chodia za ním ľudia, že mohol by si vybaviť to a to. 20-tisíc, 30-tisíc. Báli sa to povedať, roky sa to báli povedať, lebo máme taký nedokonalý systém, ale jeden, jeden sa našiel, čo proste spolupracoval s políciou. A prichytili toho chlapíka, majú záznam aj zvukový, aj kamerový, všetko. Pripravené s políciou, nachystané. Chlapíkovi sa darí roky oddaľovať tento proces. A keďže je to živá vec a toto my schválime, tak ten nečestný človek, tak to poviem ako kádehák, ten nečestný človek, keď toto schválime, prejde premlčacia doba, lebo už nebude 20 rokov premlčacia doba na ten jeho trestný čin alebo šesť rokov, ale iba tri roky. A všetci ľudia v tomto meste vedia, čo to je za chlapa a budú chodiť okolo neho a budú krútiť hlavou. A toto, milí kolegovia, padne na vaše hlavy a toto sa bude diať vo veľkom. Vy dáte amnestiu tým všelijakým nečestným ľuďom a keď za toto zahlasujete aj vy, čo máte... (Prerušenie vystúpenia časomerom. Potlesk.)
6. schôdza NR SR - 13.deň - B. popoludní
Dátum: 2024-01-09
Poslanec: Šmilňák, Martin (KDH)
Druh vystúpenia: Vystúpenie s faktickou poznámkou

163. Pán predseda, pán kolega Bužo, vo svojom vystúpení si spomenul, že, že v rámci tohto zákona sa chystá zrušenie Úradu špeciálnej prokuratúry. Uviedol si dokonca aj príklad, ktorý špeciálna prokuratúra riešila, a čo sa stane, keď, keď ten úrad bude zrušený a výšky trestov sa zmenia a výšky sadzieb a takisto aj tie finančné limity. My sme teraz v procese, keď sa máme rozhodnúť na konci tejto rozpravy, že či má ísť teda ten zákon v zrýchlenom konaní, alebo nemá ísť, a ja chcem pripomenúť, že keďže ten samotný Trestný zákon a jeho rekodifikácia, lebo toľko veľa zmien, ktoré obsahuje, je sám, sám osebe veľmi rozsiahly a zrušenie špeciálnej prokuratúry je prílepkom, ktorý ledva s týmto súvisí, tak už to je dôvod na to, aby, aby sme nieže nepustili toto do zrýchleného legislatívneho konania, ale aby to zastavil v prípade potreby aj, aj Ústavný súd. A druhej veci, ktorej si sa, pán kolega, dotkol, bolo, že, že čo, čo to bude znamenať pre chudobnejších ľudí. Problémom je, že, že keďže tento zákon sa zdá byť šitý na mieru pre kamarátov svojich kamarátov, ktorí majú vplyv a dosah na, na túto vládnu garnitúru a keďže samotné znenie zákona pripravovali ľudia, ktorí sú špeciálnou prokuratúrou stíhaní alebo obvinení, ten zákon je našitý tak, že aby sa pomohlo im, ale on veľmi ublíži tým chudobným. Chudobní sa nebudú vedieť brániť, keď ich niekto príde okradnúť a spôsobí im škodu do 35-tisíc, a nebudú sa vedieť domôcť pravdy. Títo, títo vedľa, oni sa ochránia, oni, oni si vedia postaviť veľké múry a kamerové systémy a upra... (Prerušenie vystúpenia časomerom.)
6. schôdza NR SR - 13. deň - A. dopoludnia
Dátum: 2024-01-09
Poslanec: Šmilňák, Martin (KDH)
Druh vystúpenia: Vystúpenie s faktickou poznámkou

12. Pán kolega Lackovič, vy ste vyjadrili nesúhlas s tým, že, že tak vážna a tak rozsiahla legislatívna norma sa nemá pripravovať v skrátenom legislatívnom konaní, a hovoríte o tom, že máme tomu venovať dostatok času a majú na tom pracovať tí najlepší odborníci. Ja sa ale obávam, pán kolega, že oni tomu venovali dostatok času a že to pripravovali ich najlepší odborníci. Toho sa najviac obávam. A že to bolo šité na mieru. Lebo viete, keď, keď to čítame do hĺbky a premieňame tie paragrafy na drobné, tak nám z toho nabieha husia koža. Čiže podľa mňa to neodflákli, ani náhodou, je to pripravené veľmi dobre. Tam ste spomínali výhrady Európskej únie. Ja sa obávam, že Európska únia môže zasahovať do vnútorných záležitostí štátu iba tam, kde má kompetencie. A ja by som tu trval na našej subsidiarite, že veci, ktoré si vieme vyriešiť doma, si máme vyriešiť doma. Ale čo Európska únia, ako ste uviedli, určite bude strážiť, je, ako sa nakladá s prostriedkami Európskej únie. A keď sa tam znižovali tie limi... teda zvyšovali limity, odkedy je sprenevera európskych peňazí trestný čin a odkedy nie je, tak tu Európska únia určite zasiahne a tam budeme mať reálne problémy. Keď, keď to bude vážna vec, tak dopadneme ako Poľsko alebo ako Maďarsko, a tam by som teda vládnej koalícii pripomenul, že nemáme vôbec prostriedky na to, aby sme niečo rozhadzovali. A ešte spomeniem tú skratku ASAP, ktorú ste tu použili viacerí. Treba, treba asi ju vysvetliť, aby ostatní rozumeli. Tá skratka ASAP v zásade znamená to, čo tu predvádzate teraz s tým zrýchleným legislatívnym konaním. Ja by som povedal, že to sa momentálne rovná. ASAP sa rovná zrýchlené legislatívne konanie.
6. schôdza NR SR - 12.deň - B. popoludní
Dátum: 2024-01-08
Poslanec: Šmilňák, Martin (KDH)
Druh vystúpenia: Vystúpenie s faktickou poznámkou

122. Vážená pani kolegyňa, ďakujem pekne, že ste nám pripomenuli, že nielen, nie je dôležité len, kto vytvorí toto literárne dielo, alebo teda nie je dôležité len, že čo za literárne dielo sa nám tu predkladá, ale aj kto ho vytváral. A ja mám, pred očami mám alchymistu alebo chemika, ktorý sa zaoberá výrobami jedov a týmito jedmi otrávil susedov alebo členov svojej rodiny, a potom sa pýtam, že či by som ja šiel k tomu človeku ako k šéfkuchárovi na slávnostnú večeru. Alebo si predstavujem vrcholového športovca, ktorý, ktorý dopuje, ktorý zneužíva chemické látky a, aby vyhrával a darí sa mu istý čas vyhrávať a potom ho odkryjú, že je to podvodník a obžalujú ho a riešia ho. A potom či by som z toho človeka ja urobil povedzme trénera reprezentácie. A to hovorím, to hovorím v súvislosti s tým, čo ste spomínali, a toto považujem za kľúčové vo vašom príhovore, že ľudia, ktorí pripravovali túto, tento legislatívny počin alebo to legislatívne dielo, majú za ušami a sú to ľudia, ktorí otravujú, ktorí boli, ktorí boli obvinení. A potom ste spomenuli ešte Mečiarove amnestie a tie Ficove amnestie, že to je väčšia zloba alebo väčšia hrozba ako, ako to, čo tu už bolo, a že s jedlom rastie chuť a že tí ľudia nemajú zábrany. Tak ja sa z toho vôbec neteším, ale veľmi vám ďakujem za to, že ste to takto odkryli, že ste to takto pomenovali a že nám nabíjate na to, aby sme takto to ďalej rozprávali ľuďom a otvárali ľuďom oči a nedovolili, aby táto zmena bola prijatá. Ešte raz veľmi pekne ďakujem.
9. schôdza NR SR - 9. deň - A. dopoludnia
Dátum: 2024-02-14
Poslanec: Štefunko, Ivan (PS)
Druh vystúpenia: Vystúpenie s faktickou poznámkou

58. Ďakujem veľmi pekne. Dana, mala si výborný prejav. Žiaľ, posledné časti som už nezachytil, lebo sa zbiehali koaliční poslanci, ktorí proste nie sú zvyknutí sedieť. To znamená, že keď prichádzajú, tak robia strašný hluk. A ja by som bol rád, aby si to mohla dopo... (Reakcia z pléna.) A nielen koaliční poslanci, pardon. Ďakujem.
9. schôdza NR SR - 9. deň - A. dopoludnia
Dátum: 2024-02-14
Poslanec: Štefunko, Ivan (PS)
Druh vystúpenia: Vystúpenie s faktickou poznámkou

20. Ďakujem. Pri tejto debate sa ukázalo, Ondro, ako sme vlastne v tejto Národnej rade kategorizovaní. Sú tu paternalisti, sú tu extrémni liberáli a sú tu, je to zlatá stredná cesta, progresívci, ktorí síce nesúhlasia s tým, že štát má hovoriť, čo kto má raňajkovať a večerať a s kým spávať, napriek tomu, že teda my sme veľmi konzervatívni na to, ako nás prezentujete v médiách, ale štát má aj vytvárať politiku, ktorý, ktorý internalizuje externály. Je to zvláštny termín, ale tak to je. Znamená, že keď krajina má problém s obezitou a strašne to vplýva napríklad na zdravie alebo na zdravie detí, alebo na psychickú kultúru detí, tak tým pádom by sa mali nejakým spôsobom znevýhodniť predávanie sladkých nápojov, a preto ja si myslím, my si nemyslíme, že toto vyrieši trh, myslím si, že to bude treba robiť tak, ako to napríklad spravil štát New York pred 10 rokmi, zakázal sladké nápoje na školách. A toto sa vlastne nedeje pri tejto debate. Pri tejto debate sme sa vlastne rozhodli neskoro na päť mesiacov ponúknuť pôdohospodárom niečo, čo im dlhodobo nepomôže. Skrátka dáme im ryby a nebudeme im pomáhať tie ryby chytať. A to je vlastne problém, ktorý my vidíme v rámci toho to návrhu. Ďakujem veľmi pekne.
9. schôdza NR SR - 9. deň - A. dopoludnia
Dátum: 2024-02-14
Poslanec: Štefunko, Ivan (PS)
Druh vystúpenia: Vystúpenie s faktickou poznámkou

14. Ďakujem veľmi pekne. Ďakujem, Janko, familiárne odpovedám. Po prvé, nepovedal som, že idete podporovať reťazce. Povedal som, kritizoval som, že idete podporovať potravinárov, ktorí produkujú sladké nápoje. A zároveň si protirečíte, že idete zdaniť sladké nápoje. To znamená, že ja navrhujem, aby ste to vyňali, ja neviem, poslaneckým návrhom, keďže náš nevyjde, túto podporu sladkých nápojov. Zároveň chcem upozorniť, že potravinová inflácia za posledných pár mesiacov klesla, to znamená, že keď idete vy podporovať do budúcnosti cenotvorbu, alebo teda ovplyvňovať cenotvorbu, tak nie je to úplne veľmi efektívne riešenie. Pán poslanec Blcháč, ďakujem veľmi pekne, predstavím vám aj osobne, aj... skúsime to aj cez tlačovku, naše opatrenia, ktoré sú ináč ako v programe, môžem, môžem vám to preposlať, ale zároveň vám poviem tú vec ohľadom toho vzdelávania. Úplne súhlasím, môžem si to znova podpísať, problém so vzdelávaním, a špeciálne s rušením škôl je nielen tým, že či to pani Jurinová robí, alebo nerobí, ja vôbec neviem o jej motiváciách. Problém rušenia škôl súvisí s tým, že kde sa tie deti hlásia na tie školy, alebo sa nehlásia. Lenže problém je najväčší, že deti alebo mladí ľudia odchádzajú z tejto krajiny aj vďaka vašim politikám, lebo sústredíte sa len sa na starších, na dôchodcov, ktorých máte podchytených, to je prvá vec. Druhá vec, rušíte demokraciu v našej krajine, to znamená, že mladí ľudia tu nevidia budúcnosť a odchádzajú. A tretia vec je, že ceny alebo platy v potravinárstve a poľnohospodárstve sú také nízke, že neviem prečo by išiel mladý človek študovať poľnohospodárstvo keď tam nebude mať uplatnenie. To sú problémy.
9. schôdza NR SR - 8.deň - B. popoludní
Dátum: 2024-02-13
Poslanec: Štefunko, Ivan (PS)
Druh vystúpenia: Vystúpenie s faktickou poznámkou

16. Ďakujem veľmi pekne, Michal, že si teda upozornil na to, že sa snažíme ako Progresívne Slovensko pozerať do budúcnosti a podporovať veci, ktoré nás do tej budúcnosti prenesú. Možno by som len dodal, že náš priemysel je ohrozený priemyselným trendom a zelené technológie do budúcnosti nás môžu od týchto trendov zachrániť alebo nás nimi previesť. Možno by som ešte spomenul aj to, že je extrémne dôležité, ako sa budú tieto dotácie alebo teda tieto regionálne pomoci prideľovať. Tam ako poslanci budeme veľmi aktívni. Snažíme sa prihovoriť sa pani ministerke, ale opoziční kolegovia mi to kazia, takže skúsim to nejak ináč povedať. (Reakcia z pléna.) Však počkám, kým SaS-ka skončí a dohovorím. Chcel som len povedať v skratke, že, pani ministerka, podporujeme, ale budeme teda kontrolovať, ako sa budú tie regionálne investičné pomoci prideľovať. Takže budeme v kontakte a teším sa, že prevádzate Slovensko do nového priemyslu. Ďakujem.
9. schôdza NR SR - 8.deň - A. dopoludnia
Dátum: 2024-02-13
Poslanec: Štefunko, Ivan (PS)
Druh vystúpenia: Vystúpenie s faktickou poznámkou

51. Ďakujem veľmi pekne. Pán minister, ja oceňujem aj vaše vystúpenie a vlastne obhajobu toho zákonu, ale vlastne chcel by som vám povedať, že vlastne buďte odvážny a naozaj urobte to, zvýšte tú povinnú, alebo teda limit povinnej registrácie kvôli tomu, že mám na to tri dôvody. Po prvé toto umožňuje firmám rásť. Po druhé im to umožňuje investovať do svojho materiálneho vybavenia. A po tretie je to, tieto malé a stredné firmy sú jediné, ktoré síce majú veľký problém s infláciou, ale vlastne regulácia, ktorá ju umožňuje zvládať, sa im nedostáva. Ten, ten náklad 40 mil. eur je vlastne naozaj zanedbateľný, keď si pomyslíme, že o tri zákony ďalej budeme vlastne dotovať iné typy podnikov. Takže ďakujem veľmi pekne, pán Viskupič, že ste to otvorili.
9. schôdza NR SR - 7. deň - A. dopoludnia
Dátum: 2024-02-09
Poslanec: Štefunko, Ivan (PS)
Druh vystúpenia: Vystúpenie s faktickou poznámkou

135. No vidíte, tlieskajú vám hlasáci, smeráci, škoda, že esenesáci nerobia, nechodia do roboty, lebo by vám tlieskali tiež. Čo sa týka tej plynofikácie, pozrite, nechcem ísť do tejto debaty, ale pravdepodobne sa o tom budeme ešte baviť, ale myslím si, že je to veľmi vážna, vážne úsilie, aby sa ešte viacej plynofikovalo s tým dôvodom, že už sme na to zvyknutí, takisto ako pred voľbami bol tlak na to, aby sme v zásade sa nenechali obalamutiť Európou a Čínou a riešili tie spaľovacie motory, ktoré vlastne sú veľmi zabehnuté v Európe. V mojom príhovore som v zásade, som vás trošku podpichol, priznávam, ale že v mojom príhovore som chcel povedať, že poďme dohnať ostatné krajiny Európskej únie, dokonca aj sveta, v podpore odvetví, hlavne výroby v odvetviach, ktoré sú perspektívne, a aj tu si nerozumieme, lebo podľa mňa niekedy trh nevie rozlíšiť, čo je perspektívne a čo nie je perspektívne, lebo by nevznikli napríklad Silicon Valley bez rôznych štátnych zásahov, ani Singapur by nefungoval. Takže v tom sa ako kebyže nedohodneme, ale som rád, že tu máme slušnú rozpravu, že tu nikto nevykrikuje, neprotestuje a poďme sa baviť na hospodárskom výbore, teda keď tam budú chodiť zástupcovia politických strán.
9. schôdza NR SR - 7. deň - A. dopoludnia
Dátum: 2024-02-09
Poslanec: Štefunko, Ivan (PS)
Druh vystúpenia: Vystúpenie v rozprave

131. Ďakujem veľmi pekne, pán predsedajúci, milé kolegyne, kolegovia, vážený pán minister, myslím si, že toto je jeden z mála návrhov o skrátené legislatívne konanie, ktoré Progresívne Slovensko podporuje. Robíme to kvôli výnimočnosti doby, ktorej Európa a svet čelí. V Progresívnom Slovensku ide o budúcnosť, aj sme to hovorili vo volebnej kampani a je to náš leitmotív. Chceme budovať krajinu pre deti a ďalšie generácie, ktoré budú po nás nasledovať. My veríme, že investície do zelenej ekonomiky sú investície, ktoré vytvoria budúcnosť, lepšie pracovné podmienky a dokonca budú hasiť nezamestnanosť, ktorá vznikne z upadajúceho priemyslu alebo neperspektívneho priemyslu. Na rozdiel od kolegov zo SaS-ky my tvrdíme, že sú niektoré priemysly, ktoré proste skrátka budú upadať. Spaľovacie motory alebo rôzne typy automobilov, ktoré v nejakom momente boli na vrchole svojej doby skrátka budú upadať a prídu nové technológie, o ktorých napríklad už rieši, riešil aj pán Hlina vo svojej rozprave, ktoré rieši Čína alebo rôzne iné krajiny, dokonca aj tretieho sveta, nás predbiehajú. Preto si myslíme, že v rámci Slovenska by sme mali mať priemysel, ktorý podpodporuje rozvoj batérií, solárnych panelov, veterných turbín alebo tepelných čerpadiel. Žiaľ, napríklad tie tepelné čerpadlá, máme silné lobistické skupiny, ktoré sú proti nim, bol som na hospodárskom výbore, kde SPP, štátom vlastnené SPP lobuje proti tepelným čerpadlám, ale dobre, o tom sa budeme rozprávať neskôr. My teda podporujeme to, aby bolo skrátené legislatívne konanie, pravdepodobne budeme hlasovať aj za ten zákon, ešte uvidíme podľa rozpravy, ale budeme zároveň veľmi dôsledne kontrolovať, komu sa tie investičné pomoci budú dávať, že či to nebudú investičné pomoci ako za prvej vlády SMER-u, kedy sa rozdali fotovoltaické elektrárne oligarchom, na ktoré doteraz doplácame a kvôli tomu je zelená energia na Slovensku teraz drahá. Budeme to teda dôsledne kontrolovať, budeme chodiť na poslanecké prieskumy na ministerstvo hospodárstva, budeme veľmi aktívni, ako aj sme na hospodárskom výbore, ale sme veľmi presvedčení, že sú momenty, kedy treba pre budúcnosť krajiny urobiť ústupok, prekročiť opozično-koaličné boje a urobiť rámec pre zelené investície. V konečnom dôsledku v skutočnosti vlastne dobiehame len to, čo urobili všetky okolité krajiny a v zásade aj celá Európa, ak nehovoríme o celom svete. Takže ďakujem veľmi pekne a, ako som povedal, verím že, ministerstvo hospodárstva naloží s touto dôverou zodpovedne, ak nie, tak budeme o tom hovoriť. Ďakujem veľmi pekne.
9. schôdza NR SR - 6.deň - B. popoludní
Dátum: 2024-02-08
Poslanec: Štefunko, Ivan (PS)
Druh vystúpenia: Vystúpenie s faktickou poznámkou

112. Ďakujem veľmi pekne. Juraj, spomínal si, že toto bude zlý deň pre slovenskú demokraciu. Úplne súhlasím, špeciálne v kontraste toho, kedy premiér Fico cez hodinu otázok spomínal na slávnu históriu Slovákov, na Svätopluka, na mincovňu, na... A dostal sa až ku SNP a tá história, vážení páni poslanci, pani poslankyne, ktoré za toto hlasovať budete hlasovať, si vás za toto zapamätá. To znamená, že už nebudú odchádzať len mladí ľudia z tejto krajiny a šikovní ľudia, ktorí chcú perspektívu a nie korupčné prostredie, ale budú odchádzať naše dcéry, ja ich mám dve a mnohí z vás máte dcéry a znižovať premlčaciu dobu z 20 na 10 rokov a ešte obhajovať to, že nechceme, aby, aby to bolo ako v Amerike, sa nový poslanec, bitkár Glück priznal, že to je zámer. Je to strašná hanba, fakt hanba nad hanbu (Potlesk.).
9. schôdza NR SR - 5. deň - A. dopoludnia
Dátum: 2024-02-07
Poslanec: Štefunko, Ivan (PS)
Druh vystúpenia: Vystúpenie s faktickou poznámkou

40. Ďakujem veľmi pekne, kolegyne, kolegovia a hlavne kolegyne z Progresívneho Slovenska, za vaše reakcie, ale ak dovolíte, nebudem reagovať na vaše vystúpenia, ale na vystúpenie pána Muňka. Veľmi si vážim, že vystúpil, som rád, že chce diskutovať, a preto som veľmi v rýchlosti chcel overiť to, čo hovoril o, o programe SMER-u v oblasti právneho štátu. Pozrel som si, ale žiadna, žiadny program SMER-u v oblasti právneho štátu som proste nenašiel. Takže neviem, že či mali zrušenie špeciálnej prokuratúry v programe alebo nie. Možno ho šepkali ten program na svojich mítingoch alebo ho proste len z úst do úst rozprávali, teda z úst do ucha. Ale proste neviem, že, že aké to bolo. No a ešte druhá vec ku pánovi Muňkovi a ku všetkým smerákom, hlasákom a esenesákom, ktorí proste hovoria o Progresívnom Slovensku, že tu mali tri a pol roka na to, aby proste urobilo z tejto krajiny super krajinu. Pripomínam, že Progresívne Slovensko bolo mimoparlamentnou opozičnou stranou, ktorá kritizovala vládu Igora Matoviča so všetkými prostriedkami, ktoré na to mala. To znamená, že fakt si to doštudujte, pozrite si záznamy z parlamentu z minulého obdobia, my sme tu neboli, nemali sme ministrov a nemali sme žiadny vplyv na chod tohoto štátu. To znamená, že ešte raz, PS sa nerovná OĽANO. OĽANO robilo svoju politiku, my robíme úplne inú politiku. Ďakujem veľmi pekne. (Potlesk.)
9. schôdza NR SR - 4.deň - B. popoludní
Dátum: 2024-02-06
Poslanec: Štefunko, Ivan (PS)
Druh vystúpenia: Vystúpenie s faktickou poznámkou

113. Ďakujem veľmi pekne. Ďakujem ti, Lucia, za tvoj prejav, kde si veľmi plasticky pripomenula všetky nedostatky a dokonca zvrátenosti, ktoré môžu nastať po tom, ako sa prijme tento zákon, a vlastne aké tam sú rôzne náväznosti na to. Ja by som vypichol vlastne dve veci, ktoré som si teda uvedomil, že v zásade naozaj je to také ako keby nákupný košík všetkých ako kebyže zločinov, ktoré sa nejakým spôsobom vybrali a sa teda pridelia k tým, ktorých má ten, ten, tá novela ochrániť. Myslím si, že budeme to pozorne sledovať a budeme vidieť, ako sa to napĺňa v tej excelovskej tabuľke, že kto bude oslobodený a kto nejakým spôsobom sa na základe tohto dostane na slobodu, resp. už nebude vyšetrovaný, resp. sa doba premlčí. Ďakujem ti aj za to, že si vlastne ukázala na tú absurdnosť pri tých drogových zločinoch, ako to teda táto koalícia nazýva. Tá, tá absurdita a tá neprimeranosť trestov, ktoré nám... podľa mojich informácií si pretlačilo SNS do tohoto návrhu, je, je úplne brutálne, špeciálne v kontexte toho, že podľa mňa väčší problém má Dúbravka so semaforom, ako, ako to, že si niekto zapáli jointa alebo vlastne vyrába konopnú masť. A napokon by som chcel vyzvať koalíciu, nech sa naozaj zamyslí nad tvojimi pozmeňovacími návrhmi, ktoré si navrhla. Myslím si, že keď sa dodajú do toho textu tvoje návrhy, nikomu to neuškodí a môžete preukázať dobrú vôľu aj voči ľuďom, ktorí zažívajú rôzne typy neprávostí, ktoré si táto novela... (Prerušenie vystúpenia časomerom.)